CELEX: 62013TN0463
Language: hr
Date: 2013-08-30 00:00:00
Title: Predmet T-463/13: Tužba od 30. kolovoza 2013. — Comunidad Autónoma de Galicia protiv Komisije

19.10.2013   
            
            
               HR
            
            
               Službeni list Europske unije
            
            
               C 304/25
            
         Tužba od 30. kolovoza 2013. — Comunidad Autónoma de Galicia protiv Komisije
   (Predmet T-463/13)
   2013/C 304/43
   Jezik postupka: španjolski
   
      Stranke
   
   
      Tužitelj: Comunidad Autónoma de Galicia (Santiago de Compostela, Španjolska) (zastupnici: M. Lorenzo Outón, P. Egerique Mosquera, odvjetnici)
   
      Tuženik: Europska komisija
   
      Tužbeni zahtjevi
   
   Tužitelj od Općeg suda zahtijeva da:
   
               —
            
            
               poništi pobijanu odluku u dijelu u kojem utvrđuje da su mjere primijenjene u slučaju Comunidad Autónoma de Galicia predstavljale nezakonitu državnu potporu;
            
         
               —
            
            
               podredno, u slučaju neprihvaćanja prethodnog zahtjeva, poništi pobijanu odluku utvrđujući da RETEGAL nije ni izravni ni neizravni korisnik nezakonite državne potpore; i
            
         
               —
            
            
               naloži Europskoj komisiji snošenje troškova u ovom postupku.
            
         
      Tužbeni razlozi i glavni argumenti
   
   Odluka koja se pobija u ovom predmetu ista je kao u predmetima T-461/13, Španjolska protiv Komisije i T-462/13, Comunidad Autónoma del País Vasco i Itelazpi protiv Komisije.
   Tužbeni razlozi i glavni argumenti istovrsni su onima koji su izneseni u tim predmetima.
   Tužitelj osobito navodi sljedeće:
   
               1.
            
            
               Komisija je pogrešno primijenila pravo utvrdivši postojanje državne potpore u smislu članka 107. stavka 1. UFEU-a.
            
         
               2.
            
            
               Komisija je povrijedila članak 106. stavak 2. UFEU-a time što je utvrdila da su osporavane mjere nesukladne s unutarnjim tržištem.
            
         
               3.
            
            
               Pobijanom odlukom povrijeđen je članak 107. stavak 3. točka (c) UFEU-a u mjeri u kojoj je državna potpora ocijenjena nesukladnom s unutarnjim tržištem zbog povrede načela tehnološke neutralnosti, iako je priznato da u javnom sektoru o kojemu je riječ postoji strukturna slabost i da se spornom javnom intervencijom slijedi cilj od općeg interesa.
            
         
               4.
            
            
               Komisija je pogrešno ocijenila nezakonitima državne potpore dodijeljene RETEGAL-u, instrumentu Comunidad Autónoma de Galicia, u mjeri u kojoj je taj instrument ograničen na pribavljanje i instalaciju kapitalnih dobara koja se financiraju iz spornih javnih fondova radi njihova kasnijeg davanja na korištenje općinama kako bi potonje mogle pružati javnu uslugu televizijskog emitiranja u ruralnim i udaljenim područjima i tako otkloniti tržišne nedostatke koji postoje u tim zonama.